stanford-oval/wikipedia huggingface dataset:
สมเด็จพระสัมพันธวงศ์เธอ เจ้าฟ้ากรมหลวงเทพหริรักษ์
การไปราชการสงคราม

ในปี พ.ศ. 2326 เหงียน ฟุก อั๊ญ หรือองเชียงสือ เชื้อสายของขุนศึกสกุลเหงียนซึ่งมีอำนาจปกครองภาคใต้ของเวียดนาม (ภายหลังได้ตั้งตัวเป็นจักรพรรดิซา ล็อง สถาปนาราชวงศ์เหงียนปกครองเวียดนาม) ได้เดินทางมายังประเทศสยามเพื่อขอความช่วยเหลือในการกอบกู้เมืองไซ่ง่อนจากกองทัพฝ่ายกบฏเต็ยเซิน ถึงเดือน 5 ปีมะโรง ฉศก จุลศักราช 1146 ตรงกับ พ.ศ. 2327 พระบาทสมเด็จพระพุทธยอดฟ้าจุฬาโลกมหาราชมีพระบรมราชโองการโปรดเกล้าฯ ให้กรมหลวงเทพหริรักษ์นำกองทัพจำนวน 50,000 คน เคลื่อนพลเข้าโจมตีเมืองไซ่ง่อนทางเรือร่วมกับองเชียงสือ และให้พระยาวิชิตณรงค์นำกองทัพเคลื่อนพลมาทางบกตามหัวเมืองเขมรต่าง ๆ เพื่อเกณฑ์ไพร่พลชาวเขมรมาร่วมรบ โดยเจ้าพระยาอภัยภูเบศร์ (แบน) เจ้าเมืองพระตะบอง ได้เกณฑ์ไพร่พลจำนวน 5,000 คน เข้าร่วมสมทบด้วย ทว่า กองทัพของสยามและองเชียงสือกลับปราชัยต่อกองทัพไตเซินภายใต้การนำของเหงียน เหวะ ในการรบที่สักเกิ่มซว่ายมุต ซึ่งพงศาวดารฝ่ายไทยบันทึกไว้ว่ารบกันที่ปากคลองวามะนาว (ภาษาเวียดนามเรียกชื่อคลองนี้ว่า หวั่มนาว Vàm Nao) และต้องเลิกทัพกลับไปทางกัมพูชา เมื่อข่าวการพ่ายศึกเข้าไปถึงที่กรุงเทพ พระบาทสมเด็จพระพุทธยอดฟ้าจุฬาโลกมหาราชและสมเด็จพระบวรราชเจ้ามหาสุรสิงหนาททรงพระพิโรธ จึงโปรดเกล้าฯ ให้มีท้องตราเรียกกองทัพกลับเข้ามายังพระนคร แล้วลงพระราชอาญาจำกรมหลวงเทพหริรักษ์และข้าราชการผู้ใหญ่ซึ่งเสียทัพแก่ข้าศึกนั้น ภายหลังสมเด็จพระเจ้าพี่นางเธอ เจ้าฟ้ากรมพระเทพสุดาวดี​และสมเด็จพระเจ้าพี่นางเธอ เจ้าฟ้ากรมพระศรีสุดารักษ์​ ได้กราบทูลขอพระราชทานอภัยโทษ จึงทรงพระกรุณาโปรดให้กรมหลวงเทพหริรักษ์กับข้าราชการซึ่งรับพระราชอาชญาอยู่ในเวรจำนั้น พ้นโทษด้วยกันทั้งสิ้น
นอกจากนั้น ในปีชวด ฉศก จุลศักราช 1166 ตรงกับ พ.ศ. 2347 กรมหลวงเทพหริรักษ์พร้อมด้วยพระยายมราช นายทัพนายกองไทยและลาว (ทั้งฝ่ายล้านนาและล้านช้าง) ได้ยกทัพขึ้นไปตีเมืองเชียงแสน สามารถขับไล่กองทัพพม่าที่ยึดครองเมืองเชียงแสนไปได้ กองทัพไทยและลาวสามารถกวาดต้อนครอบครัวได้ 23,000 คนเศษ แล้วรื้อกำแพงเผาบ้านเมืองเสีย จากนั้นจึงได้แบ่งปันครอบครัวที่กวาดต้อนได้เป็น 5 ส่วน แบ่งให้เมืองเชียงใหม่ เมืองนครลำปาง เมืองน่าน เมืองเวียงจันทน์ เมืองละ 1 ส่วน (รวม 4 ส่วน) อีก 1 ส่วนถวายลงมา ณ กรุงเทพฯ โปรดให้ตั้งบ้านเรือนอยู่เมืองสระบุรีบ้าง แบ่งไปอยู่เมืองราชบุรีบ้าง แต่ทัพของกรุงเทพฯ นั้นกลับลงมาเปล่าไม่ได้ราชการสิ่งใด พระบาทสมเด็จพระพุทธยอดฟ้าจุฬาโลกมหาราชทรงขัดเคืองเป็นอันมาก ดำรัสว่าไม่รู้เท่าลาว และโปรดเกล้าฯ ให้ลงพระราชอาชญาจำกรมหลวงเทพหริรักษ์ พระยายมราช ไว้ที่ทิมดาบชั้นนอกตรงหลังศาลาลูกขุนฝ่ายซ้ายไว้ 4 วัน 5 วันก็โปรดให้พ้นโทษ
ในวัฒนธรรมสมัยนิยม

มีนักแสดงผู้รับบท สมเด็จพระสัมพันธวงศ์เธอ เจ้าฟ้ากรมหลวงเทพหริรักษ์ ได้แก่
พิพัฒน์พล โกมารทัต จากละครเรื่อง สงครามเก้าทัพ (2531)
พงศาวลี

แม่น้ำหวั่มนาว (Vàm Nao) หรือคลองวามะนาว สมรภูมิสำคัญในการรบที่สักเกิ่มซว่ายมุต
อาร์มิน ลุยส์โต

| อาร์มิน ลุยส์โต |
| --- | --- |


เลขากระทรวงศึกษาธิการ
อยู่ในวาระ
เริ่มดำรงตำแหน่ง  30 มิถุนายน ค.ศ. 2010
ประธานมหาวิทยาลัยเดอลาแซล
ดำรงตำแหน่ง พฤษภาคม ค.ศ. 2006 – 30 มิถุนายน ค.ศ. 2010
 
ข้อมูลส่วนบุคคล
เกิด:  (1961-12-24) 24 ธันวาคม ค.ศ. 1961 (62 ปี)
ศาสนา: โรมันคาทอลิก

อาร์มิน ลุยส์โต (ฟิลิปปินส์: Armin Luistro) เป็นรัฐมนตรีว่าการกระทรวงศึกษาธิการฟิลิปปินส์คนปัจจุบัน
หมู่เกาะสแปรตลี

หมู่เกาะสแปรตลี
หมู่เกาะสแปรตลี (อังกฤษ: Spratly Islands; ฟิลิปปินส์: Kapuluan ng Kalayaan; จีน: 南沙群島/南沙群岛; พินอิน: Nánshā Qúndǎo; มลายู: Kepulauan Spratly; เวียดนาม: Quần đảo Trường Sa) เป็นดินแดนในทะเลจีนใต้ที่ประกอบด้วยเกาะ, เกาะเล็ก, เกาะปริ่มน้ำ และพืดหินใต้น้ำมากกว่า 100 แห่ง บางครั้งถูกจัดรวมเข้ากับอะทอลล์เก่า ตั้งอยู่ระหว่างประเทศเวียดนาม ประเทศฟิลิปปินส์ ประเทศจีน ประเทศมาเลเซีย และประเทศบรูไน ประกอบด้วยพื้นที่ที่เป็นผืนแผ่นดินน้อยกว่า 4 ตารางกิโลเมตร แต่ครอบคลุมพื้นที่มหาสมุทรมากกว่า 425,000 ตารางกิโลเมตร ผืนแผ่นดินเหล่านี้เป็นเกาะขนาดเล็กที่อยู่ห่างไกล ไม่มีประชาชนตั้งถิ่นฐาน และไม่มีความสำคัญทางเศรษฐกิจในตัวเอง แต่มีความสำคัญในการกำหนดอาณาเขตดินแดนระหว่างประเทศ  และเป็นแหล่งสำคัญในกิจการประมง นอกจากนี้ยังมีการสำรวจพบน้ำมันดิบและแก๊สธรรมชาติ
ปัจจุบัน เกาะ 45 เกาะในหมู่เกาะสแปรตลีเป็นที่ตั้งกองกำลังทหารของกองทัพเวียดนาม สาธารณรัฐประชาชนจีน ไต้หวัน มาเลเซีย ฟิลิปปินส์ และบรูไน เพื่อเป็นการยืนยันสิทธิในพื้นที่พิพาท ซึ่งเป็นข้อขัดแย้งมาแต่เดิมระหว่างอินโดจีนของฝรั่งเศส สาธารณรัฐจีน ไต้หวัน และญี่ปุ่น มาตั้งแต่ก่อนสงครามโลกครั้งที่สอง
ดูเพิ่ม

กรณีพิพาทหมู่เกาะสแปรตลี
ข้อพิพาทดินแดนในทะเลจีนใต้
แหล่งข้อมูลอื่น

Wikimedia Atlas of the Spratly Islands
Mariner's page of the Spratly Islands
Map showing the claims
A tabular summary about the Spratly and Paracel Islands
Vietnamese claims (PDF), คลังข้อมูลเก่าเก็บจากแหล่งเดิม (PDF)เมื่อ 3 มีนาคม 2016 (1.70 MB), โดย Vietnam Ministry of Foreign Affairs
Ji Guoxing (ตุลาคม 1995), Maritime Jurisdiction in the Three China Seas: Options For Equitable Settlement (PDF), Institute on Global Conflict and Cooperation
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ญี่ปุ่น  เช็กเกีย 
อื่น ๆ:  NARA  IdRef 
8°38′N 111°55′E﻿ / ﻿8.633°N 111.917°E﻿ / 8.633; 111.917
มุฮัมมัด ซัยยิด ฏ็อนฏอวี

| มุฮัมมัด ซัยยิด ฏ็อนฏอวี محمد سيد طنطاوي |
| --- | --- |

แกรนด์อิหม่ามแห่งอัลอัซฮัร
ดำรงตำแหน่ง 27 มีนาคม ค.ศ. 1996 – 10 มีนาคม ค.ศ. 2010
ก่อนหน้า: กาด อัลฮัก อะลี กาด อัลฮัก
ถัดไป: อะห์มัด มุฮัมมัด อัฏฏ็อยยิบ
แกรนด์มุฟตีแห่งประเทศอียิปต์
ดำรงตำแหน่ง 28 ตุลาคม ค.ศ. 1986 – 27 มีนาคม ค.ศ. 1996
ก่อนหน้า: อับดุลละฏีฟ อับดุลฆอนี ฮัมซะฮ์
ถัดไป: นัสร์ ฟาริด วะซีล
 
ข้อมูลส่วนบุคคล
เกิด: 28 ตุลาคม ค.ศ. 1928(1928-10-28) ซูฮาก, ประเทศอียิปต์
เสียชีวิต: 10 มีนาคม ค.ศ. 2010(2010-03-10) (81 ปี) รียาด, ประเทศซาอุดีอาระเบีย
ศาสนา: อิสลามนิกายซุนนี
ศิษย์เก่า: มหาวิทยาลัยอัลอัซฮัร

มุฮัมมัด ซัยยิด ฏ็อนฏอวี (อังกฤษ: Muhammad Sayyid Tantawi; อาหรับ: محمد سيد طنطاوي; 28 ตุลาคม ค.ศ. 1928 - 10 มีนาคม ค.ศ. 2010) ท่องจำกุรอานที่เมืองอะเล็กซานเดรีย เคยดำรงตำแหน่งอิหม่ามคนสำคัญแห่งมัสยิดอัลอัซฮัร และผู้นำสูงสุดแห่งอัซฮัร เสียชีวิตระหว่างการเดินทางเยือนกรุงริยาด ประเทศซาอุดีอาระเบีย
วัยเด็ก

เกิดที่หมู่บ้านซาลีมอัชชัรกียะฮ์ จังหวัดซูฮาจ ประเทศอียิปต์
การศึกษาและทำงาน

จบการศึกษาในระดับปริญญาเอกจากมหาวิทยาลัยอัลอัซฮัร คณะวจนะศาสดาและอรรถาธิบายกุรอาน ปี ค.ศ. 1966 ด้วยคะแนนประเมินผลอันดับดีเยี่ยม ได้รับมอบหมายให้เป็นอาจารย์สอนคณะศาสนศาตร์ ประเทศลิเบีย เป็นเวลา 4 ปี ได้รับตำแหน่งเป็นคณบดีคณะศึกษาศาสตร์อิสลาม แห่งมหาลัยอิสลามียะฮ์ ณ นครมะดีนะฮ์ ประเทศซาอุดีอาระเบีย เคยดำรงตำแหน่งมุฟตีผู้วินิจฉัยชี้ขาดประเด็นปัญหาทางศาสนาอิสลามแห่งสาธารณรัฐอิยิปต์ ครั้นปี ค.ศ.1996 จึงได้รับตำแหน่งอธิการบดีแห่งมหาลัยอัลอัซฮัร
มุมมองการวินิจฉัยประเด็นทางศาสนา > ข้อขัดแย้งต่อการคลุมศีรษะของสตรีมุสลิมในฝรั่งเศส

ในช่วงที่รัฐบาลฝรั่งเศสสั่งห้ามสตรีมุสลิมคลุมศีรษะในสถานศึกษา ฏ็อนฏอวีวินิจฉัยว่า อนุญาตให้เปลื้องผ้าคลุมศีรษะ (ฮีญาบ) ได้ขณะกำลังศึกษา
มุมมองการวินิจฉัยประเด็นทางศาสนา > การทำแท้ง

เขากล่าวว่า อณุญาตให้สรีทำแท้งได้ ในกรณีที่นางตั้งครรภ์จากการถูกข่มขึน แม้ว่านี้จะก่อให้เกิดข้อโต้แย้ง กระทั่งอะลี ญุมอะฮ์ ออกมาบริภาษว่า ฏ็อนฏอวี วินิจฉัยผิดพลาด และไม่ว่าชีวิตจะถูกสร้างขึ้นมาอย่างไร หลังจาก 120 วัน การทำแท้งก็กลายเป็นสิ่งต้องห้าม forbidden.
มุมมองการวินิจฉัยประเด็นทางศาสนา > การขลิบอวัยวะเพศหญิง

เขาต่อต้านการขลิบอวัยวะเพศหญิง เขากล่าวว่า การกระทำดังกล่าวไม่ใช่สิ่งที่มาจากอิสลาม และใน ค.ศ. 1997 ปราชญ์ทางศาสนาอิสลาม (อุละมาอ์) มีความเห็นเป็นเอกฉันท์ว่า การกระทำดังกล่าวไม่ใช่กิจการทางศาสนา ฏ็อนฏอวียังเปิดเผยด้วยว่า บุตรสาวของเขาเองก็ไม่ได้ขลิบอวัยวะเพศ
มุมมองการวินิจฉัยประเด็นทางศาสนา > การระเบิดพลีชีพ

ฏ็อนฏอวีต่อต้านการระเบิดแบบยอมตายของมุสลิมในการต่อสู้กับอิสราเอล ซึ่งเป็นความเห็นที่แตกต่างจากยูซุฟ อัลเกาะเราะฎอวี เขาประณามการระเบิดฆ่าตัวตายต่อชาวอิสราเอล โดยปฏิเสธข้อหล่าวหาที่ว่าชาวอิสราเอลทั้งหมดเป็นเป้าหมาย เพราะในช่วงหนึ่ง พวกเขาจะต้องพกปืน ใน ค.ศ. 2003 เขาประณามการระเบิดพลีชีพว่า "เป็นศัตรูของอิสลาม" และยังกล่าวอีกว่า "ความเชื่อที่แตกต่างกันของผู้คนในสังคม การขัดแย้งและการเป็นปรปักษ์เป็นเหตุทำให้อยู่ร่วมกันไม่ได้ นับเป็นความโง่เขลาอย่างยิ่ง พวกหัวรุนแรงสุดโต่งเป็นศัตรูของอิสลาม ญิฮาดคือการต่อต้านการรุกรานดินแดนและช่วยเหลือกันให้หลุดพ้นจากการถูกกดขี่บังคับ ซึ่งแตกต่างกับการใช้ความรุนแรงราวฟ้ากับดิน"
มุมมองการวินิจฉัยประเด็นทางศาสนา > การให้สตรีเป็นอิหม่ามนำละหมาด

เขากล่าวว่า มันเป็นสิ่งไม่เหมาะสมสำหรับพวกผู้ชายที่จะมองสัดส่วนของผู้หญิงที่อยู่ด้านหน้า
มุมมองการวินิจฉัยประเด็นทางศาสนา > กรณีสมเด็จพระสันตะปาปาเบเนดิกที่ 16 กล่าวตำหนิอิสลาม

ฏ็อนฏอวีระบุระบุว่า "เราไม่มีข้อโต้แย้งถ้าพระสันตะปาปาตรัสและประกาศต่อสาธารณชนว่าสิ่งที่จักรพรรดิไบแซนไทน์ตรัสนั้นผิด ในขณะเดียวกันสิ่งที่พระองค์ประกาศต่อสาธารณชน พระองค์ต้องขออภัยอย่างเปิดเผยหรือไม่ก็แสดงเหตุผลสมควรในสิ่งที่เขาพูด"
มุมมองการวินิจฉัยประเด็นทางศาสนา > กรณีการก่อวินาศกรรม 11 กันยายน พ.ศ. 2544

เขากล่าวว่า "นี่ไม่ใช่ความกล้าหาญที่จะฆ่าผู้บริสุทธิ์เป็นพันศพ รวมทั้งฆ่าผู้ชาย ผู้หญิง และเด็ก" เขากล่าวด้วยว่า "อุซามะฮ์ บิน ลาดิน เรียกการญิฮาดว่าเป็นเพียงการต่อต้านตะวันตกซึ่งเป็นสิ่งที่ไม่ถูกต้อง และไม่เกี่ยวข้องกับอิสลาม" เขากล่าวเสริมอีกว่า "การฆ่าพลเรือนผู้บริสุทธิ์เป็นการข่มขวัญที่น่ารังเกียจ เป็นการกระทำของพวกไร้ศาสนา ซึ่งเรารับไม่ได้" และยังกล่าวอีกว่า "ผู้กระทำผิดลักษณะเดียวกับกับฏอลิบานและอัลกออิดะฮ์ เป็นสิ่งที่กุรอานไม่อนุญาต"
การเยือนประเทศไทย

ฏ็อนฏอวีได้รับคำเชิญจากรัฐบาลไทยให้เยือนไทยในระหว่างวันที่ 23 – 27 มิถุนายน พ.ศ. 2550[ต้องการอ้างอิง] เพื่อกระชับตวามสัมพันธ์ในกิจการด้านศาสนาและเพื่อเสริมสร้างความเข้าใจอันดีระหว่างศาสนาเพื่อสันติสุขชายแดนใต้
เสียชีวิต

ฏ็อนฏอวีเสียชีวิตเมื่อช่วงเช้าของวันที่ 10 มีนาคม ค.ศ. 2010 ด้วยอายุ 81 ปี เนื่องจากหัวใจล้มเหลวขณะเดินทางไปรียาด ประเทศซาอุดีอาระเบีย ฏ็อนฏอวีเสียชีวิตขณะขึ้นเครื่องกลับอียิปต์ที่ท่าอากาศยานนานาชาติสมเด็จพระราชาธิบดีคอลิด โดยเกิดหัวใจล้มเหลวแล้วล้มลงขณะขึ้นเครื่องบิน ฏ็อนฏอวีพึ่งเข้าร่วมพิธีให้รางวับของ King Faisal International Prize for Service to Islam มีการประกาศว่าเขาเสียชีวิตที่โรงพยาบาลอะมีร ซุลฏอน
การเสียชีวิตของฏ็อนฏอวีเป็นเรื่องที่ไม่คาดคิด และมีการอธิบายถึงตัวเขาก่อนออกเดินทางว่ามี "รูปร่างและสุขภาพที่ดีเยี่ยม" ทางการอียิปต์กล่าวว่า ร่างของเขาจะถูกฝังที่มะดีนะฮ์ ประเทศซาอุดีอาระเบีย ซึ่งเป็นที่ฝังของศาสดามุฮัมมัด  ตามคำประสงค์ของครอบครัว พิธีฝังศพที่ญันนะตุลบะเกียะอ์เกิดขึ้นหลังละหมาดศพที่มัสยิดอันนะบะวี
แหล่งข้อมูลอื่น

มัสยิดและมหาวิทยาลัยอัลอัซฮัร (เว็บไซต์ทางการ)
Niqab Debate in Egypt: Divided Scholars
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เนเธอร์แลนด์
หน่วยยามฝั่งฟิลิปปินส์

หน่วยยามฝั่งของประเทศฟิลิปปินส์
| หน่วยยามฝั่งฟิลิปปินส์ Tanod Baybayin ng Pilipinas |
| --- | --- |
ตราประทับอย่างเป็นทางการ
ลายแถบซิ่ง
 ธง  ธงเรือ
อักษรย่อ: PCG
คำขวัญ: "ช่วยชีวิต"
ข้อมูลองค์กร
ก่อตั้ง: 10 ตุลาคม 1967; 57 ปีก่อน (1967-10-10) (ในฐานะหน่วยยามฝั่งฟิลิปปินส์)   26 ตุลาคม ค.ศ. 1905 – 19 ธันวาคม ค.ศ. 1913  (ในฐานะสำนักการเดินเรือ)  17 ตุลาคม ค.ศ. 1901 – 26 ตุลาคม ค.ศ. 1905   (ในฐานะสำนักหน่วยยามฝั่งและการขนส่ง)
เจ้าหน้าที่: กำลังพล 17,000 นาย
งบประมาณรายปี: 13.209 พันล้านเปโซฟิลิปปินส์   (274.8 ล้านดอลลาร์สหรัฐ) (ค.ศ. 2021)
โครงสร้างเขตอำนาจ
เขตอำนาจในการปฏิบัติการ: ฟิลิปปินส์
เขตอำนาจตามกฎหมาย: อาณาเขตทางทะเลของฟิลิปปินส์, น่านน้ำสากล
หน่วยงานปกครองหลัก: รัฐบาลฟิลิปปินส์
หน่วยงานปกครองรอง: กรมการขนส่ง
บัญญัติตราสาร: กฎหมายหน่วยยามฝั่ง ค.ศ. 2009 (สาธารณรัฐบัญญัติ 9993)
สำนักงานใหญ่: หน่วยยามฝั่งฟิลิปปินส์สำนักงานใหญ่แห่งชาติ พอร์ตแอเรีย มะนิลา ประเทศฟิลิปปินส์
 
ผู้บริหารหน่วยงาน: โรดรีโก ดูแตร์เต, ประธานาธิบดีฟิลิปปินส์ อาร์เธอร์ ตูกาเด, เลขาธิการกรมการขนส่ง (ฟิลิปปินส์) พล.ร.ท. จอร์จ วี. อูร์ซาเบีย จูเนียร์ หน่วยยามฝั่งฟิลิปปินส์, ผู้บัญชาการหน่วยยามฝั่งฟิลิปปินส์
หน่วยงานปกครอง: กรมการขนส่ง (ค.ศ. 2016–ปัจจุบัน)   กรมการขนส่งและการสื่อสาร (ค.ศ. 1998–2016)   กรมป้องกันอาณาจักร (ค.ศ. 1967–1998)   กรมพาณิชย์และตำรวจ (ค.ศ. 1901–1913)
สิ่งอำนวยความสะดวก
เรือลาดตระเวน: 62 ลำ
เรือสนับสนุน: 4 ลำ
เรือช่วยรบ: 469 ลำ
อากาศยาน: บริตเทน-นอร์แมน ไอแลนเดอร์
เฮลิคอปเตอร์:  เอ็มบีบี โบ 105  แอร์บัสเฮลิคอปเตอส์ เอช145 
ปฏิบัติการสำคัญ: กรณีพิพาทหมู่เกาะสแปรตลี การเผชิญหน้าที่เกาะปะการังสการ์โบโรห์ ยุทธการที่มาราวี
เว็บไซต์
หน่วยยามฝั่งฟิลิปปินส์
เรือลาดตระเวนหน่วยยามฝั่ง บีอาร์พี ปัมปังกา (SARV 003) ในรูปชบวนที่ทะเลเซเลบีส ระหว่างการซ้อมรบร่วมกับกองทัพเรือฟิลิปปินส์ พร้อมด้วยหน่วยยามฝั่งสหรัฐและกองทัพเรือสหรัฐ เมื่อเดือนกรกฎาคม ค.ศ. 2012
หน่วยยามฝั่งฟิลิปปินส์ (ฟิลิปปินส์: Tanod Baybayin ng Pilipinas; อักษรย่อ; TBP, อังกฤษ: Philippine Coast Guard; อักษรย่อ: PCG) เป็นหน่วยสวมเครื่องแบบและติดอาวุธที่ได้รับมอบหมายให้บังคับใช้กฎหมายภายในน่านน้ำฟิลิปปินส์เป็นหลัก, ดำเนินการปฏิบัติการรักษาความปลอดภัยทางทะเล, ปกป้องชีวิตและทรัพย์สินในทะเล ตลอดจนปกป้องสิ่งแวดล้อมและทรัพยากรทางทะเล เช่นเดียวกับหน่วยยามฝั่งทั่วโลก โดยหน่วยยามฝั่งนี้ยังทำหน้าที่เป็นกองกำลังติดอาวุธของกองทัพฟิลิปปินส์ในช่วงสงคราม
หน่วยยามฝั่งฟิลิปปินส์เป็นหน่วยงานที่มีความสัมพันธ์กับกรมการขนส่งของฟิลิปปินส์ ซึ่งปัจจุบันยังคงมีอยู่ทั่วทั้งกลุ่มเกาะ โดยมีเขตรักษาความปลอดภัยชายฝั่งสิบสามเขต, สถานีหน่วยยามฝั่งห้าสิบสี่แห่ง และสถานีหน่วยยามฝั่งย่อยมากกว่าหนึ่งร้อยเก้าสิบแห่ง ตั้งแต่บัสโก จังหวัดบาตาเนส ไปจนถึงโบนเกา จังหวัดตาวี-ตาวี
ดูเพิ่ม

กองทัพฟิลิปปินส์
เหล่านาวิกโยธินฟิลิปปินส์
อาหารบรูไน

อัมบูยัต อาหารประจำชาติของบรูไน
อาหารบรูไน (มลายู: Masakan Brunei) มีลักษณะคล้ายกับอาหารของประเทศเพื่อนบ้านได้แก่ มาเลเซีย สิงคโปร์ และอินโดนีเซีย นอกจากนั้นยังได้รับอิทธิพลเพิ่มเติมจากอินเดีย จีน ไทย และญี่ปุ่น ปลาและข้าวเป็นอาหารหลัก เนื้อวัวรับประทานน้อยเพราะมีราคาแพง เนื่องจากอิทธิพลของศาสนาอิสลาม อาหารที่รับประทานจึงเป็นอาหารฮาลาล หลีกเลี่ยงเนื้อหมู และห้ามดื่มแอลกอฮอล์ในบรูไน
อาหารบรูไนมักจะมีรสเผ็ดและปกติกินกับข้าวหรือก๋วยเตี๋ยว อาหารที่เป็นที่นิยมได้แก่ เรินดังเนื้อ นาซีเลอมะก์ และปูเตอรีนานัซ ของหวานที่นิยมในประเทศบรูไนคืออัมบูยัต ทำจากสาคูห่อด้วยไม้ไผ่และจิ้มซอสผลไม้รสเปรี้ยว เครื่องดื่มทั่วไป ได้แก่  น้ำผลไม้ ชาและกาแฟ อาหารจากจีนและอินเดียมีอยู่ในบรูไนมากเช่นกัน
หน่วยความมั่นคงปาเลสไตน์

| หน่วยความมั่นคงปาเลสไตน์ |
| --- | --- |
خدمات الأمن الفلسطينية

ก่อตั้ง: ค.ศ. 1994
เหล่า:  กำลังความมั่นคงแห่งชาติปาเลสไตน์ กำลังความมั่นคงภายใน   หน่วยรักษาความปลอดภัยประธานาธิบดี   สำนักข่าวกรองทั่วไป  
หน่วยความมั่นคงปาเลสไตน์ (PSS) (อาหรับ: خدمات الأمن الفلسطينية) เป็นกำลังทหาร และ หน่วยข่าวกรองของรัฐปาเลสไตน์. ในฐานะกองกำลังรักษความปลอดภัย และ ตำรวจ. ขึ้นตรงการบังคับบัญชาโดย ประธานาธิบดี ในฐานะผู้บัญชาการทหารสูงสุดของกองกำลังปาเลสไตน์.
ดูเพิ่ม

อาสารักษาดินแดนปาเลสไตน์
ตำรวจพลเรือนปาเลสไตน์
กระทรวงมหาดไทย (องค์การบริหารปาเลสไตน์)
United States security assistance to the Palestinian National Authority
เชิงอรรถ

Roland Friedrich, Arnold Luethold and Firas Milhem, The Security Sector Legislation of the Palestinian National Authority เก็บถาวร 2016-10-07 ที่ เวย์แบ็กแมชชีน (3,2 MB). Geneva Centre for the Democratic Control of Armed Forces (DCAF), January 2008. On website เก็บถาวร 2015-03-07 ที่ เวย์แบ็กแมชชีน
Friedrich et al., Entry-points to Palestinian Security Sector Reform. DCAF, 2007 ISBN 9789292220617
แล่งข้อมูลอื่น

The Evolution and Reform of Palestinian Security Forces 1993-2013. Alaa Tartir, 18 September 2015
หน่วยรักษาความปลอดภัยประธานาธิบดี, ค.ศ. 2008
อับดุลฮาฟิส บือราเฮง

| ข้อมูลส่วนตัว |
| --- | --- | --- | --- |
วันเกิด:  17 ตุลาคม พ.ศ. 2538 (29 ปี)
สถานที่เกิด:  นราธิวาส  ประเทศไทย
ส่วนสูง:  1.70 m (5 ft 7 in)
ตำแหน่ง:  แบ็กซ้าย
ข้อมูลสโมสร
สโมสรปัจจุบัน:  สุโขทัย
หมายเลข:  13
สโมสรเยาวชน
2557-2558:  นรา ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2015–2016 |  นรา ยูไนเต็ด |  16 |  (2) |
| 2016–2019 |  บุรีรัมย์ ยูไนเต็ด |  0 |  (0) |
| 2017–2019 |  →  พีทีที ระยอง (ยืมตัว) |  28 |  (0) |
| 2020–2023 |  นครราชสีมา มาสด้า |  74 |  (4) |
| 2023–2024 |  โปลิศ เทโร |  19 |  (0) |
| 2024– |  สุโขทัย |  0 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 26 พฤษภาคม 2024
อับดุลฮาฟิส บือราเฮง (แปลว่า Abdulhafiz Bueraheng, มลายู: Abdul Hafiz bin Ibrahim/ابدول حافظ بوراهيم , ชื่อเล่น : อาแว , เกิด 17 ตุลาคม 2538) นักฟุตบอลชาวไทย ปัจจุบันเล่นให้กับสโมสรสุโขทัย ในตำแหน่ง แบ็กซ้าย
ระดับสโมสร > บุรีรัมย์ ยูไนเต็ด

อาแวเป็นนักเตะเยาวชนของ นรา ยูไนเต็ด ในช่วงปี 2557-2558 ก่อนจะก้าวขึ้นมาติดทีมชุดใหญ่ที่ลงเล่นระดับ ลีกภูมิภาค ดิวิชั่น 2 ใน ฤดูกาล 2559
ก่อนจะถูก บุรีรัมย์ ยูไนเต็ด ทีมมหาอำนาจแห่งศึก ไทยลีก ซื้อตัวไปร่วมทีมในเลก 2 ของไทยลีก ฤดูกาล 2559 แทนที่ ธีราทร บุญมาทัน ที่ย้ายไปร่วมทีม เอสซีจี เมืองทอง ยูไนเต็ด
ลาตรีนีดัด (จังหวัดเบงเก็ต)

| เทศบาลลาตรีนีดัด |
| --- | --- |
เทศบาล
ไร่สตรอว์เบอร์รีในลาตรีนีดัด
สมญา: ไร่สตรอว์เบอร์รีแห่งฟิลิปปินส์ เมืองแห่งดอกกุหลาบแห่งฟิลิปปินส์
ที่ตั้งในจังหวัดเบงเก็ต
ประเทศ:  ฟิลิปปินส์
เขต: เขตบริหารคอร์ดิลเยรา
จังหวัด: เบงเก็ต
District: Lone District
ก่อตั้ง: ค.ศ. 1950
บารังไกย์: 16
การปกครอง
 • ประเภท: Sangguniang Bayan
 • นายกเทศมนตรี: Romeo Salda
 • รองนายกเทศมนตรี: Joey Jovencio Marrero
 • สิทธิ์เลือกตั้ง: 39,607 คน (ค.ศ. 2016)
พื้นที่
 • ทั้งหมด: 70.04 ตร.กม. (27.04 ตร.ไมล์)
ประชากร (ค.ศ. 2015)
 • ทั้งหมด: 129,133 คน
 • ความหนาแน่น: 1,800 คน/ตร.กม. (4,800 คน/ตร.ไมล์)
เขตเวลา: UTC+8 (PST)
รหัสไปรษณีย์: 2601
PSGC: 141110000
ไอดีดี : รหัสโทรศัพท์ : +63 (0)74
ภูมิอากาศ: มรสุมเขตร้อน
ระดับรายได้: ระดับที่ 1
เว็บไซต์: www.latrinidad.gov.ph
เทศบาลลาตรีนีดัด (อีโลกาโน: Ili ti La Trinidad; ฟิลิปปินส์: Bayan ng La Trinidad) เป็นเทศบาลระดับที่หนึ่ง และเป็นเมืองหลักของจังหวัดเบงเก็ต ประเทศฟิลิปปินส์ ในปี ค.ศ. 2015 มีประชากร 129,133 คน เทศบาลแห่งนี้เป็นที่รู้จักกันในด้านการปลูกผักและสตรอว์เบอร์รี จนได้รับสมญาว่าเป็น "ไร่สตรอว์เบอร์รีแห่งฟิลิปปินส์"
ภูมิศาสตร์

ลาตรีนีดัด ตั้งอยู่ใจกลางของจังหวัดเบงเก็ต มีอาณาเขตติดต่อกับเทศบาลตูไบลย์ทางทิศตะวันออกเฉียงเหนือ, เทศบาลซับลันทางทิศตะวันตก, นครบาเกียวทางทิศใต้, เทศบาลอีโตโกนทางทิศตะวันออกเฉียงใต้ และเทศบาลตูบาทางทิศตะวันตกเฉียงใต้
เทศบาลมีพื้นที่ 70.04 ตารางกิโลเมตร คิดเป็น 2.53% ของพื้นที่ทั้งจังหวัด (2,769.08 ตารางกิโลเมตร) ภูมิประเทศส่วนใหญ่ประกอบด้วยภูเขา ลำธาร คลอง และแม่น้ำ ตัวเมืองอยู่ในหุบเขาที่ระดับความสูง 1,300 เมตร (4,300 ฟุต) จากระดับน้ำทะเล ส่วนระดับความสูงอื่น ๆ อยู่ที่ 500-1700 เมตร
แม่น้ำสายหลักที่ไหลผ่านเทศบาล คือ แม่น้ำบาลีลี ซึ่งไหลแยกมาจากแม่น้ำซากูดินในบาเกียว
ภูมิศาสตร์ > ภูมิอากาศ

| ข้อมูลภูมิอากาศของลาตรีนีดัด> เดือน | ข้อมูลภูมิอากาศของลาตรีนีดัด> ม.ค. | ข้อมูลภูมิอากาศของลาตรีนีดัด> ก.พ. | ข้อมูลภูมิอากาศของลาตรีนีดัด> มี.ค. | ข้อมูลภูมิอากาศของลาตรีนีดัด> เม.ย. | ข้อมูลภูมิอากาศของลาตรีนีดัด> พ.ค. | ข้อมูลภูมิอากาศของลาตรีนีดัด> มิ.ย. | ข้อมูลภูมิอากาศของลาตรีนีดัด> ก.ค. | ข้อมูลภูมิอากาศของลาตรีนีดัด> ส.ค. | ข้อมูลภูมิอากาศของลาตรีนีดัด> ก.ย. | ข้อมูลภูมิอากาศของลาตรีนีดัด> ต.ค. | ข้อมูลภูมิอากาศของลาตรีนีดัด> พ.ย. | ข้อมูลภูมิอากาศของลาตรีนีดัด> ธ.ค. | ข้อมูลภูมิอากาศของลาตรีนีดัด> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 18.4 (65.1) | 18.9 (66) | 20.1 (68.2) | 21.2 (70.2) | 21.3 (70.3) | 20.7 (69.3) | 20.0 (68) | 19.7 (67.5) | 20.1 (68.2) | 20.2 (68.4) | 19.8 (67.6) | 19.2 (66.6) | 19.97 (67.94) |
| อุณหภูมิต่ำสุดเฉลี่ย  °C (°F) | 14.0 (57.2) | 14.1 (57.4) | 15.3 (59.5) | 16.6 (61.9) | 17.3 (63.1) | 17.2 (63) | 16.8 (62.2) | 16.8 (62.2) | 16.8 (62.2) | 16.5 (61.7) | 15.9 (60.6) | 15.1 (59.2) | 16.03 (60.86) |
| ปริมาณฝน มม (นิ้ว) | 22.8 (0.898) | 26.3 (1.035) | 54.8 (2.157) | 66.1 (2.602) | 313.1 (12.327) | 340.2 (13.394) | 640.7 (25.224) | 748.1 (29.453) | 601.3 (23.673) | 306.4 (12.063) | 131.2 (5.165) | 42.1 (1.657) | 3,293.1 (129.65) |
| วันที่มีฝนตกโดยเฉลี่ย | 5 | 5 | 6 | 10 | 21 | 22 | 26 | 26 | 25 | 18 | 11 | 6 | 181 |
แหล่งที่มา 1: Climate-data.org (for average temperatures)
แหล่งที่มา 2: World Weather Online (for average rainfall and rainy days)
เศรษฐกิจ

ลาตรีนีดัดส่งออกสตรอว์เบอร์รี และกุหลาบ ไปยังส่วนอื่น ๆ ของประเทศ ผู้ขายส่งและผู้ค้าจากจังหวัดอื่น ๆ นิยมเดินทางมาซื้อขายสินค้าที่เทศบาลแห่งนี้ นอกจากนี้ มหาวิทยาลัยรัฐเบงเก็ตยังช่วยเพิ่มศักยภาพด้านการวิจัยเกษตรกรรมภายในภูมิภาคนี้อีกด้วย
ลาตรีนีดัดได้รับการบันทึกในบันทึกสถิติโลกกินเนสส์ ว่ามีการทำสตรอว์เบอร์รีชอร์ตเค้กที่ใหญ่ที่สุดในโลก มีน้ำหนัก 21,213.40 ปอนด์ (9,622.24 กิโลกรัม) โดยจัดแสดงในเทศกาลสตรอว์เบอร์รีลาตรีนีดัด เมื่อวันที่ 20 มีนาคม ค.ศ. 2004
เทศบาลแห่งนี้มีนักท่องเที่ยวมากพอ ๆ กับที่บาเกียว สถานที่สำคัญได้แก่ ไร่สตรอว์เบอร์รีในหุบเขา, ศาลากลางจังหวัดเบงเก็ต และสวนกุหลาบในบาโฮง
การศึกษา

ลาตรีนีดัดและบาเกียว ถือเป็นศูนย์กลางทางการศึกษาของจังหวัด
การศึกษา > โรงเรียนรัฐบาล

ในปี ค.ศ. 2014 ลาตรีนีดัดมีโรงเรียนรัฐบาล ระดับประถมศึกษา 23 แห่ง และระดับมัธยมศึกษา 7 แห่ง
มหาวิทยาลัยรัฐเบงเก็ต ซึ่งเป็นมหาวิทยาลัยแห่งแรกของจังหวัด มีวิทยาเขตหลักอยู่ที่เทศบาลแห่งนี้
การศึกษา > โรงเรียนเอกชน

วิทยาลัยบีวีเอส
วิทยาลัยการพัฒนาอาชีพคอร์ดิลเยรา
วิทยาลัยกษัตริย์แห่งฟิลิปปินส์
วิทยาลัยสารพัดช่างนอร์ทสกิล
วิทยาลัยฟิลิปปินนาซาเรเน
โรงเรียนนานาชาติเรนโบว์มิชชัน
โรงเรียนซันโฮเซลาตรีนีดัด
วิทยาลัยสตาร์
เมืองพี่น้อง > ในประเทศ

ดาเนา, จังหวัดโบโฮล
เกซอนซิตี, เมโทรมะนิลา
เมืองพี่น้อง > ต่างประเทศ

ฮิตาจิโอตะ, จังหวัดอิบารากิ, ญี่ปุ่น
มิยาโกะ, จังหวัดอิวาเตะ, ญี่ปุ่น
มินามิมากิ, จังหวัดนางาโนะ, ญี่ปุ่น
แหล่งข้อมูลอื่น

เว็บไซต์อย่างเป็นทางการ
วิกิมีเดียคอมมอนส์มีสื่อเกี่ยวกับ ลาตรีนีดัด
คู่มือการท่องเที่ยว ลาตรีนีดัด จากวิกิท่องเที่ยว (ในภาษาอังกฤษ)
ร้านแผงลอยสตรอว์เบอร์รีในลาตรีนีดัด
ห่ง เจิว

| ห่ง เจิว  (Hồng Châu) |
| --- | --- |
ห่ง เจิว ในปี ค.ศ. 2016
เกิด: ห่ง เจิว  (1979-06-25) 25 มิถุนายน ค.ศ. 1979 (45 ปี) ประเทศไทย
พลเมือง: อเมริกัน
การศึกษา: วิทยาลัยการสื่อสาร แห่งมหาวิทยาลัยบอสตัน (ศศ.บ., 2001)
อาชีพ: นักแสดง
ปีปฏิบัติงาน: 2006–ปัจจุบัน
บุตร: 1
ห่ง เจิว (เวียดนาม: Hồng Châu;เกิด 25 มิถุนายน ค.ศ. 1979) เป็นนักแสดงชาวอเมริกันเชื้อสายเวียดนาม เป็นที่รู้จักและโด่งดังในวงกว้างจากบทบาท "หง็อก ลาน เจิ่น" ในภาพยนตร์เรื่อง มนุษย์ย่อไซส์ (2017) ที่ทำให้เธอได้รับการเสนอชื่อเข้าชิงรางวัลลูกโลกทองคำและรางวัลแซกอวอร์ดส์ สาขานักแสดงสมทบหญิงยอดเยี่ยม นอกจากนี้การแสดงของเธอในบทบาท "ลิซ" นางพยาบาลในภาพยนตร์เรื่อง เหงา เท่า วาฬ (2022) ก็ทำให้เธอได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม
ห่ง เจิว เกิดในค่ายผู้ลี้ภัย ประเทศไทย โดยเธอเป็นบุตรสาวที่เกิดจากพ่อและแม่ชาวเวียดนามที่อพยพมาทางเรือในช่วงหลังสงครามเวียดนาม และได้รับการสนับสนุนจากโบสถ์คาทอลิกของชาวเวียดนาม ในเมืองนิวออร์ลีนส์ รัฐลุยเซียนา ให้ย้ายมายังสหรัฐอเมริกา และได้เรียนต่อด้านภาพยนตร์ศึกษาที่วิทยาลัยสื่อสารแห่งมหาวิทยาลัยบอสตัน หลังเรียนจบเธอเข้าสู่วงการบันเทิงจากการรับบทเป็นผู้หญิงเอเชียและบทตัวประกอบเล็กๆน้อยๆในละครโทรทัศน์เรื่องต่างๆ เช่น แบบว่า กว่าพ่อจะเจอแม่ ฤดูกาลที่ 5 (2010), เอ็นซีไอเอส: หน่วยสืบสวนแห่งนาวิกโยธิน ฤดูกาลที่ 7 (2010) จนเริ่มได้รับความสนใจจากวงการบันเทิงสหรัฐจากการแสดงบท "ลิญ" ในละครโทรทัศน์เรื่อง เทร็ม ทางช่องเอชบีโอ (2011–2013) ต่อมาเธอได้แสดงภาพยนตร์เรื่องแรกใน ยอดสืบจิตไม่เสื่อม (2014) ที่นำแสดงโดยวาคีน ฟินิกซ์ จนมาโด่งดังในบท "หง็อก ลาน เจิ่น" ในภาพยนตร์เรื่อง มนุษย์ย่อไซส์ (2017) ที่ทำให้เธอได้รับคำชื่นชมจากนักวิจารณ์ภาพยนตร์และได้รับการเสนอชื่อให้เข้าชิงรางวัลลูกโลกทองคำและรางวัลแซกอวอร์ดส์ สาขานักแสดงสมทบหญิงยอดเยี่ยม
ประวัติ

ห่ง เจิว เกิดเมื่อวันที่ 25 มิถุนายน ค.ศ. 1979 ที่ค่ายผู้ลี้ภัยในประเทศไทย ครอบครัวของเธอเป็นชาวเวียดนามที่เป็นผู้ลี้ภัยและหนีออกนอกประเทศด้วยวิธีทางเรือในปี ค.ศ. 1979 ภายหลังจบสงครามเวียดนาม  โดยขณะอพยพแม่ของเธอตั้งครรภ์ได้ 6 เดือน และพ่อของเธอถูกยิงจนเกือบเสียชีวิต ต่อมาครอบครัวของเธอได้รับการช่วยเหลือจากโบสถ์คาทอลิกของชุมชนชาวเวียดนาม ในเมืองนิวออร์ลีนส์ รัฐลุยเซียนา ให้ย้ายจากค่ายผู้ลี้ภัย ประเทศไทย มายังสหรัฐอเมริกา
หลังย้ายออกจากประเทศไทยมายังสหรัฐอเมริกา ครอบครัวของเธออาศัยอยู่ในบ้านพักที่รัฐบาลจัดหาให้ ในเมืองนิวออร์ลีนส์และได้เรียนหนังสือที่โรงเรียน โดยเธอได้รับการจัดสรรอาหารกลางวันให้โดยรัฐบาล และเริ่มหัดเรียนรู้ภาษาอังกฤษนอกเหนือจากภาษาเวียดนาม
ผลงานการแสดง > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2014 | ยอดสืบจิตไม่เสื่อม | เจด |  |
| 2017 | มนุษย์ย่อไซส์ | หง็อก ลาน เจิ่น |  |
| 2018 | ความรักนอกกรอบ | โกลว |  |
| 2019 | ไดร์ฟเวส์ | เคธี |  |
| 2019 | อเมริกันวูแมน | เจนนี ชิมาดะ |  |
| 2020 | ผจญภัยสายลับใต้พิภพ | โอพาล โคบอย | พากย์เสียง (ฉากที่ถูกตัด) |
| 2022 | โชวิงอัพ | โจ |  |
| 2022 | เหงา เท่า วาฬ | ลิซ |  |
| 2022 | เมนูสยอง | เอลซา |  |
| 2023 | แอสเทอรอยด์ ซิตี้ | พอลลี่ |  |
| TBA | And | TBA | อยู่ในขั้นตอนผลิต |
| TBA | The Instigators | TBA | กำลังถ่ายทำ |